Diari Oficial de la Generalitat Valenciana


Sumari del DOGV 4802, del 21-07-2004 (2004/7053)

Informació pública de l'alternativa tècnica del programa d'actuació integrada de la UE Valls-5.
-----------------------------------------------------------------------------------------------

### Dades del document

Número de DOGV
:   4802

Data del DOGV
:   21-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7053


Organisme emissor
:   Ajuntament de Xàbia

Tipus de document
:   Anunci

Informació pública de l'alternativa tècnica del programa d'actuació integrada de la UE Valls-5. [2004/Q7053]
  
El regidor delegat d'Urbanisme, en data 4 de juny de 2004, ha dictat, entre unes altres, la resolució següent:
  
Resolució número 923/2004. Atés que el programa d'actuació integrada de la UE Valls-5 l'ha presentat en este ajuntament, en data 12 de març de 2004, número de registre d'entrada 3.481, Vicente Chorro Monserrat, en representació de l'Agrupació d'Interés Urbanístic Valls-5, com a president de l'agrupació esmentada, i que consta dels documents següents: alternativa tècnica, estudi de detall, projecte d'urbanització i annexos a este projecte, estudi de seguretat i salut i projecte de reparcel·lació, així com una còpia de l'escriptura de constitució de l'Agrupació d'Interés Urbanístic Valls-5 amb els seus estatuts, així com la sol·licitud per a la inscripció de l'agrupació esmentada al Registre de Programes i Agrupacions; tot això per a tramitar-ho de conformitat amb l'article 48 de la Llei Reguladora de l'Activitat Urbanística, és a dir, la coneguda via notarial.
  
Atés que posteriorment, en data 25 de març de 2004, amb el número de registre d'entrada 4.079, Vicente Chorro Monserrat, en representació de l'Agrupació d'Interés Urbanístic Valls-5, com a president de l'esmentada agrupació, sol·licita que la tramitació del programa d'actuació integrada Valls-5 la faça directament l'ajuntament d'acord amb l'article 45 de la Llei Reguladora de l'Activitat Urbanística, pagant les taxes corresponents.
  
Vist l'informe favorable a la informació pública, emés en data 11 de maig de 2004, per Jaume Roqueta i Alcaraz, arquitecte tècnic municipal, confirmat per Enric Morera i Esteve, arquitecte municipal.
  
Atés l'informe jurídic favorable emés pel lletrat assessor d'Urbanisme, Alberto Tur Cruañes, de data 25 de maig de 2004.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre la delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública l'alternativa tècnica del programa d'actuació integrada de la UE Valls-5, acompanyat de projecte d'urbanització i annexos a este projecte, estudi de seguretat i salut, projecte de reparcel·lació i estudi de detall, amb els estatuts i acords socials de l'escriptura de constitució de l'agrupació d'interés urbanístic, promogut per l'Agrupació d'Interés Urbanístic Valls-5, mitjançant la publicació d'un edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies, comptadors des de la publicació del darrer anunci, perquè s'hi puguen formular al·legacions o, si escau, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica distinta a la inicial i en presta caució per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
Segon
  
Ordenar la remissió d'un avís, abans de la publicació dels edictes, a tots els titulars cadastrals i registrals inclosos a l'àmbit d'actuació, així com a les persones interessades comparegudes en l'expedient.
  
Cosa que es fa pública perquè se'n prenga coneixement general.